***To byer*** (originaltittel: *A Tale of Two Cities*) er et amerikansk historisk drama fra 1935 basert på Charles Dickens' historiske roman av samme navn fra 1859.

Handlingsreferat
----------------

Lucie Manette og hennes tjener Miss Pross blir informert av Jarvis Lorry at hennes far, Dr. Alexandre Mannette ikke er død. Men han har sittet fanget i Bastillen i atten år, før han til slutt ble reddet. Lucie reiser sammen med Mr. Lorry til Paris, for å ta faren sin hjem til England. Dr. Manette har blitt tatt hånd om av en tidligere tjener, Ernest De Farge, og hans kone. I løpet av hjemreisen over Den engelske kanal møter hun Charles Darnay, en fransk aristokrat - som i motsetning til sin onkel, markise de St. Evremonde, er sympatisk overfor de undertrykte og fattige innbyggerne i Frankrike. 

Charles Darnay har fordømt sin onkel, sagt fra seg tittelen, og er på vei til England for å begynne et nytt liv. Markisen forsøker å få Darnay anklaget for forræderi. Men han blir reddet av en svært dyktig, men kynisk, advokat Sydney Carton. Carton møter Barsad, et viktig vitne i saken, og lurer ham til å innrømme at han lyver angående Darnay. Barsad trekker tilbake sitt vitnesbyrd for å redde seg selv, og Darnay blir raskt frikjent for alle anklager. Carton blir forelsket i Lucie, men forstår at et slikt forhold er håpløst. I en jul forteller Darnay om familien sin til Dr. Manette, og på vei til en kirke inviterer familien Carton til å bli med dem. 

Lucie og Darnay gifter seg og får en datter - som også blir gitt navnet Lucie. I løpet av denne tiden begynner den franske revolusjonen. Onkelen til Charles er et av de aller første ofrene. De franske bøndene er rasende på grunn av aristokratene. Darnay blir narret til å returnere til Paris, og blir raskt arrestert. Dr. Manette forsøker å be om nåde for hans svigersønn. Men Madame De Farge, som søker hevn over hele familien sin, sørger for å få ham dømt til døden. Etter å ha fått vite om Darnay i fengsel, reiser Carton til Paris. Han forsøker å finne på en desperat redningsplan. Cartong oppsøker også Barsad, og oppdager at han nå arbeider som spion.

Roller (i utvalg)
-----------------

Ronald Colman.
* Ronald Colman - Sydney Carton
* Elizabeth Allan - Lucie Manette
* Edna May Oliver - Miss Pross
* Reginald Owen - C.J. Stryver
* Basil Rathbone - Markis de St. Evremonde
* Blanche Yurka - Madame Therese Defarge
* Henry B. Walthall - Dr. Alexandre Manette
* Donald Woods - Charles Darnay
* Walter Catlett - John Barsad
* Fritz Leiber - Gaspard
* H. B. Warner - Theophile Gabelle
* Mitchell Lewis - Ernest Defarge
* Claude Gillingwater - Jarvis Lorry
* Billy Bevan - Jerry Cruncher
* Isabel Jewell - sydame
* Lucille La Verne - The Vengeance
* Tully Marshall - tømmerhugger
* Fay Chaldecott - Lucie Darnay
* Eily Malyon - Mrs. Cruncher
* E. E. Clive - anklager, Old Bailey
* Lawrence Grant - anklager
* Robert Warwick - dommer
* Ralf Harolde - anklager
* John Davidson - Morveau
* Tom Ricketts - Tellson, Jr.
* Donald Haines - Jerry Cruncher, Jr.
* Barlowe Borland - Jacques

Referanser
----------

Eksterne lenker
---------------

* (en) *To byer (1935)* på Internet Movie Database Rediger på Wikidata

* (sv) *To byer (1935)* i Svensk Filmdatabas Rediger på Wikidata

* (en) *To byer (1935)* på AllMovie Rediger på Wikidata

* (fr) *To byer (1935)* på Allociné Rediger på Wikidata

* (nl) *To byer (1935)* på MovieMeter Rediger på Wikidata

* (en) *To byer (1935)* på Turner Classic Movies Rediger på Wikidata

* (en) *To byer (1935)* på American Film Institute Rediger på Wikidata

* (en) *To byer (1935)* på Rotten Tomatoes Rediger på Wikidata

Portal: Film

|  |  |
| --- | --- |
| Oppslagsverk/autoritetsdata | Encyclopædia Britannica **·** LCCN
 |